Tui Tonga

Šis straipsnis - apie valdovų titulą ir dinastiją. Apie jų valdytą valstybę žiūrėkite Tongos imperija
Tui Tonga – Tongos imperijos valdovų dinastija ir titulas, naudotas nuo X a. iki 1865 m. Nuo XV a. tai buvo daugiau religinis titulas. Iš šios dinastijos kilo Tongos didikų giminė Kalaniuvalu.

Tui Tonga buvo laidojami specifiniuose kapuose – langi.
 Sąrašas 
Tui Tonga sąrašas atkuriamas remiantis žodine tradicija. Tradiciškai laikoma, kad buvo 39 Tui Tonga, nors egzistuoja ir sąrašų variantai, išvardijantys 48 valdovus.
 Ahoeitu – dinastijos įkūrėjas, gyvenęs X a. ir pasiekęs Tongos salų nepriklausomybę nuo Tui Manua imperijos. Valdė iš Toloa gyvenvietės.
 Lolofakangalo
 Fangaoneone
 Līhau
 Kofutu
 Kaloa
 Mauhau – valdė iš Lavengatonga
 Apuanea
 Afulunga
 Momo – vienas žymiausių valdovų, valdęs apie XI–XII a., kurio metu Tongos imperija pradėjo ekspansiją. Valdė iš Heketā;
 Tuitātui – valdė apie 1100 m. Jo laikotarpiui priskiriamas Haamonga a Maui megalito statybos;
 Talatama – valdė iš Lapaha. Mirė be įpėdinių;
 Tuitonganui ko e Tamatou – apie jį pasakojama legenda, kad ji buvo medis. Tai tikriausiai buvo susiję su savotišku ritualu, siekiant išlaikyti dinastijos tęstinumą, perduodant valdžią Talatam broliui.
 Talaihaapepe – buvo Talatama brolis;
 Talakaifaiki – valdė XIII a. viduryje, kuomet Tongos imperija pradėjo silpti ir neteko Samoa rytuose (ten įsitvirtino Mālietoa dinastija;
 Talafāpite;
 Maakitoe;
 Puipui;
 Havea I – nužudytas;
 Tatafueikimeimua
 Lomiaetupua
 Havea II – nužudytas
 Takalaua – nužudytas
 Kauulufonua I – apie 1470 m., po tėvo Takalau mirties nukankino jo žudikus ir valstybėje padalino valdžią į religinę ir pasaulietinę. Vėlesnieji Tui Tonga išlaikė tik religinę valdžią ir buvo sudievinti. Kauulufonua brolis Moungāmotu įkūrė lygiagrečią dinastiją Tui Haatakalaua, kuri perėmė pasaulietinę valdžią.
 Vakafuhu – gyveno Samoa, nes Tongoje buvo nepageidaujamas;
 Puipuifatu – gyveno Samoa, ir bandė susigrąžinti pasaulietinę valdžią;
 Kauulufonua II – gyveno Samoa;
 Tapuosi – jam buvo lemta sugrįžti į sostinę Mua, nes Tui Tonga linija buvo nusilpusi ir nebekėlė politinės grėsmės valdančiajai dinastijai. Nuo tada Tui Tonga tapo grynai religiniais vadais.
 ʻUluakimata I (kitaip Telea) – didžiausio langi statytojas
 Fatafehi – valdė apie 1600 m. Pirmasis vedė Tui Haatakalaua dukterį (ši tapo moheofo, pirmąja Tui Tonga žmona). Ši tradicija vėliau tęsėsi, stiprinant abiejų dinastijų ryšius. Kadangi jo sesuo ištekėjo už fidžiečio, tuo metu Tongos politika persiorinetavo nuo Samoa į Fidžį.
 Kauulufonua III – susitiko su Abeliu Tasmanu 1643 m.
 Uluakimata II
 Tuipulotu (I) ilangi Tuofefafa. Tuo metu pasaulietinėje valdžioje susitiprėjus naujai dinastijai Tui Kanokupolu, buvo pirmasis, kuris vedė pastarosios atstovo dukterį.
 Fakanaanaa;
 Tuipolutu (II) ilangi Tuoteau;
 Paulaho – valdė apie 1777 m.;
 Maulupekotofa – vyresnysis Paulaho brolis, bandęs daryti reformas šalyje;
 Fuanunuiava (1795–1810);
 Laufilitonga (1810–1827-1865) – mirus tėvui buvo per jaunas paveldėti valdžią. Jo valdymo metu šalyje vyko karas. Laufilitonga bandė atkurti Tui Tonga valdžią šalyje, tačiau 1826 m. pralaimėjo Velatos mūšį prieš Tāufaāhau. Nors 1827 m. jam sugrąžintas nominalus titulas, Tui Tonga nebeturėjo nei religinės, nei politinės valdžios. Jam mirus 1865 m., titulas buvo panaikintas.

Nuorodos
 Tongos imperija
 Tongos istorija

Kategorija:Tongos istorija
Kategorija:Dinastijos
Kategorija:Monarchų titulai